Directorul de la „Matei Balș”, despre starea lui Florin Piersic: Evoluția este bună. M-a întrebat când se poate întoarce pe scenă
Starea de sănătate a lui Florin Piersic are în continuare „o evoluție bună”, însă acesta va rămâne internat, deocamdată, la Spitalul Foișor, a declarat directorul medical al Institutului de Boli Infecțioase Matei Balș, Adrian Marinescu, care a mers, luni, să îl vadă pe Florin Piersic la spital. Acesta a explicat că actorul are afecțiuni care prezintă riscul de a dezvolta complicații, dar că în prezent „e nu numai mai stabil, este în parametri” din punct de vedere cardiologic, iar tratamentul este adaptat în funcție de evoluția pacientului.